Document ID: 31989R3207

*****
ΚΑΝΟΝΙΣΜΟΣ (ΕΟΚ) αριθ. 3207/89 ΤΟΥ ΣΥΜΒΟΥΛΙΟΥ
της 23ης Οκτωβρίου 1989
για την τροποποίηση του κανονισμού (ΕΟΚ) αριθ. 3034/80 περί καθορισμού των ποσοτήτων προϊόντων βάσης που θεωρούνται ότι έχουν χρημοποιηθεί στην παρασκευή εμπορευμάτων τα οποία υπάγονται στον κανονισμό (ΕΟΚ) αριθ. 3033/80
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που ισχύει για ορισμένα εμπορεύματα που προκύπτουν από την μεταποίηση γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3743/87 της Επιτροπής (2), και ιδίως το άρθρο 4 παράγραφος 1,
την πρόταση της Επιτροπής,
Εκτιμώντας:
ότι η πείρα έδειξε ότι θα πρέπει να τροποποιηθούν, για τα εμπορεύματα περιεκτικότητος σε λιπαρά προέλευσης γάλακτος από 3 έως 40 %, ορισμένες ποσότητες βασικών προϊόντων που αναφέρονται στο παράρτημα ΙΙ του κανονισμού (ΕΟΚ) αριθ. 3034/80 (3), όπως τροποποιήθηκε τελευταία από τον κανονισμό (ΕΟΚ) αριθ. 4091/87 (4)· ότι αυτό το μέτρο απαιτεί μια τροποποίηση του πίνακα πρόσθετων κωδικών που αναφέρεται στο παράρτημα ΙΙΙ του εν λόγω κανονισμού·
ότι, εξάλλου η παράμετρος «πρωτεΐνες γάλακτος» που χρησιμοποιείται στον υπολογισμό του κινητού στοιχείου που πρέπει να εισπράτεται κατά την εισαγωγή, πρέπει να διευκρινιστεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3034/80 τροποποιείται ως εξής:
1. Το παράρτημα ΙΙ, μέρος Α, για τις περιεκτικότητες σε λιπαρά γάλακτος μεταξύ 3 και 40 %, τροποποιείται όπως αναφέρεται στο παράρτημα Ι του παρόντος κανονισμού.
2. Το παράρτημα ΙΙΙ αντικαθίσταται από εκείνο που περιλαμβάνεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 23 Οκτωβρίου 1989.

Labels: 3
17